Here is a page extracted from Wikipedia that may contain CSS, HTML, and a lot of unformatted text.

Title: Bual
Content: Bual (Bual en gallego local; Boal en gallego normativo y castellano) ye un concello situau en a comunidat autonoma uniprovincial d'o Prencipau d'Asturias, en a comarca de l'Eo-Navia y partiu chudicial de Valdés. A suya capital ye o lugar homonimo de Bual, en a parroquia de Bual.

A suya población ye de 1.863 habitants (2011) en una superficie de 120,28 km², con una densidat de población de 16,96 hab/km².

Cheografía 
A localidat de Bual ye situata en a zona occidental d'Asturias, y a suya capital ye situata a 450 metros d'altaria sobre lo livel d'a mar. Bual ye o lugar d'a cabecera d'a val d'o Navia.

A construcción d'os entibos de Doiras y Arbón en a val d'o río Navia fació que rematasen con a pesca d'o salmón que poblaba istas auguas. Agora tansament n'eslampa beluno por a parti baixa d'o río.

En l'actualidat interpresas de turismo d'aventuras sacan treslau d'as auguas entibadas fendo piragüismo entre a belleza d'as gleras y espalders d'ista val.

O concello de Bual ye dividiu en siete parroquias:
 Bual.
 Castriyón.
 Doiras.
 Llebredo.
 A Ronda.
 Rozadas.
 Serandías.

Mugas 
O termin municipal de Bual muga a lo norte con El Franco y Coaña, a lo sud con Eilao, a l'ueste con Castropol y a l'este con Villallón.

Luengas y parlas 
En Bual se charra gallego. A parla gallega de Bual y de cuasi tota a comarca de l'Eo-Navia recibe a denominación d'Eonaviego y presenta caracters transicionals enta l'asturiano occidental.

O dominio lingüistico "eonaviego" (asturiano-gallego) ye causa de disputas entre as academias galega y asturiana d'a luenga. Mas que mas, dende a creyación d'ista zaguera. A realidat ye que en dentrar en a val d'o río Navia ye bien perceptible o cambio de dominio, a ran toponimico, oral y de concienciación.

Demografía

Administración

Alcaldes 

Fuent: Federación Asturiana de Concejos

Referencias

Vinclos externos 

 Pachina web municipal de Bual.

Localidaz d'Asturias